**Приложение № 7**

**Към Условията за изпълнение**

**АДМИНИСТРАТИВЕН ДОГОВОР**

**№ ......................................................................./ ............................... г.**

**ЗА ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ**

**ПО ПРОГРАМАТА ЗА РАЗВИТИЕ НА СЕЛСКИТЕ РАЙОНИ ЗА ПЕРИОДА**

**2014-2020 г.**

**По Процедура чрез подбор на проектни предложения по подмярка 7.2. „Инвестиции в създаването, подобряването или разширяването на всички видове малка по мащаби инфраструктура” от мярка 7 „Основни услуги и обновяване на селата в селските райони”**

**BG.............................**

|  |  |
| --- | --- |
| **№ НА ПРОЕКТА**  **(ОТ ИСУН):** |  |
| **НАИМЕНОВАНИЕ НА ПРОЕКТА:** |  |
| **БЕНЕФИЦИЕНТ:** |  |
| **МАКСИМАЛЕН РАЗМЕР НА БФП** |  |
| **ПРИОРИТЕТ НА ПРСР:** | **Приоритет 6: „Насърчаване на социалното приобщаване, намаляването на бедността и икономическото развитие в селските райони“**  **Област с поставен акцент 6Б: „Стимулиране на местното развитие в селските райони“** |
| **СРОК ЗА ИЗПЪЛНЕНИЕ:** | **Съгласно чл. 5, ал. 1** |

На основание чл. 24, ал. 1 и чл. 37, ал. 3 от Закона за управление на средствата от Европейските фондове при споделено управление (Загл. изм. - ДВ, бр. 51 от 2022г., в сила от 01.07.2022 г.) (ЗУСЕФСУ) във връзка с § 70 от Преходните и заключителни разпоредби към Закона за изменение и допълнение на Закона за управление на средствата от Европейските структурни и инвестиционни фондове (обн., ДВ, бр. 51 от 2022 г.) и оценителен доклад от ……………2022 г. по Процедура **BG ............................**, одобрен на ………………2022 г. от Изпълнителния директор на **Държавен фонд „ЗЕМЕДЕЛИЕ”**

между:

**Държавен фонд “Земеделие”**, със седалище и адрес на управление гр. София, бул. “Цар Борис III” № 136, ЕИК по БУЛСТАТ 121100421, представляван от **…………………..**, в качеството му на Изпълнителен директор, наричан за краткост “**ФОНДЪТ**”, от една страна

и

**……………………………………………**, ЕИК……., представляван/а от

(*наименование)*

…………………………………….., с ЕГН ……………………… в качеството му/и на кмет (*законен представител или упълномощено лице*, *при пълномощник се посочват и данните за упълномощеното лице и издаденото пълномощно*)

Адрес:..................................................., наричан за целите на този договор „**БЕНЕФИЦИЕНТ**”, от друга страна,

се сключи този договор за следното:

### І. ПРЕДМЕТ НА ДОГОВОРА. УСЛОВИЯ, РАЗМЕР И НАЧИН ЗА ИЗПЛАЩАНЕ НА БЕЗВЪЗМЕЗДНА ФИНАНСОВА ПОМОЩ

**Чл. 1.** Изпълнителният директор на **ФОНДА** предоставя на **БЕНЕФИЦИЕНТА** безвъзмездна финансова помощ (БФП) по подмярка 7.2. „Инвестиции в създаването, подобряването или разширяването на всички видове малка по мащаби инфраструктура” от Програмата за развитие на селските райони за периода 2014 - 2020 г. за изпълнението на проект с №……………… с наименование „…………………………………………..“ (наричан по-нататък „проекта“), а **БЕНЕФИЦИЕНТЪТ** приема БФП и се задължава да изпълни одобрения проект съгласно Формуляра за кандидатстване (Приложение № 1), при спазване на този договор, Условията за кандидатстване, Условията за изпълнение и действащата нормативна уредба (националното законодателство и право на Европейския съюз).

**Чл. 2.** (1) Одобрената обща стойност на допустимите за финансиране разходи за изпълнение на проекта, въз основа на представените от **БЕНЕФИЦИЕНТА** на етапа на кандидатстването по подмярка 7.2 документи и извършени проверки по чл. 29, ал. 2 от ЗУСЕФСУ, ев размер на………...…… (словом ……………………..) лева и включва одобрените инвестиционни разходи по позиции, съгласно Приложение № 2.

(2) Безвъзмездната финансова помощ е в максимален размер ….............................. (словом…………………………….) лева и представлява 100 % от стойността на одобрените и извършени от **БЕНЕФИЦИЕНТА** разходи по изпълнението на одобрения проект при условията на чл. 1.

**Чл. 3.** (1) **БЕНЕФИЦИЕНТЪТ** може да получи авансово и междинно плащане съгласно изискванията, посочени в Условията за изпълнение.

(2) **ФОНДЪТ** изплаща или отказва изплащането по ал. 1, за което писмено уведомява **БЕНЕФИЦИЕНТА**.

(3) Авансовото плащане се приспада от размера на финансовата помощ по подаденото от **БЕНЕФИЦИЕНТА** искане за следващо плащане, като представеното обезпечение се освобождава до размера на това плащане.

(4) **БЕНЕФИЦИЕНТЪТ** може да получи междинно плащане за обособена част от одобрения проект, когато това е предвидено в Приложение № 2 и след като подаде пред Фонда искане за междинно плащане, окомплектовано с всички документи, съгласно Условията за изпълнение.

(5) Искането за междинно плащане се подава в срок не по-късно от четири месеца, преди изтичане на срока, посочен в чл. 5, ал. 1.

**Чл. 4**. (1) За получаване на БФП в посочения в чл. 2, ал. 2 размер, **БЕНЕФИЦИЕНТЪТ** подава пред **ФОНДА** искане за окончателно плащане съгласно Условията за изпълнение.

(2) Окончателният размер на подлежащата на изплащане БФП се определя въз основа на подаденото искане по ал. 1 и след извършване от страна на **ФОНДА** на административните проверки и проверките на място, въз основа на които е установено:

1. фактическото съответствие и съответствието по документи между одобрената по проекта и извършената инвестиция, и

2. изпълнението от **БЕНЕФИЦИЕНТА** на всички изисквания по този договор и Условията за изпълнение.

(3) **ФОНДЪТ** изплаща определения при условията на този договор размер на БФП в срок до 90 календарни дни от подаване на окомплектовано с всички документи искане за междинно/окончателно плащане. Този срок може да се удължава или спира при наличие на основание за това, посочено в този договор, Условията за изпълнение и действащата нормативна уредба.

(4) Когато **БЕНЕФИЦИЕНТЪТ** е получил междинно плащане и условията за получаване на окончателния размер на БФП до размера по чл. 2, ал. 2 са изпълнени, **ФОНДЪТ** извършва окончателно плащане като приспада изплатената по искането за междинно плащане БФП.

(5) Плащането по ал. 3 се извършва по отделна извънбюджетна банкова сметка на **БЕНЕФИЦИЕНТА** за средства от Европейския съюз.

(6) Размерът на БФП по ал. 2 подлежи на корекция в срока по чл. 6 и по реда на Раздел III от Условията за изпълнение.

**ІІ. СРОКОВЕ ЗА ИЗПЪЛНЕНИЕ**

**Чл. 5.** (1) Срокът за изпълнение на одобрения проект е до 30 месеца, считано от датата на подписването на този договор, но не по-късно от 15.09.2025 г.

(2) В срок до девет месеца от подписването на този договор **БЕНЕФИЦИЕНТЪТ** е длъжен да сключи договори с изпълнители за всички разходи по одобрения проект и да уведоми **ФОНДА** в посочения срок.

(3) Случаите, при които срокът по  [ал.](javascript:%20Navigate('чл39_ал4');) 2 спира да тече:

1. при прекратяване на процедурата за възлагане на обществена поръчка - от датата на влизане в сила на решението за прекратяване на процедурата до откриването на нова процедура за възлагане на обществена поръчка със същия предмет, но за не повече от два месеца;

2. когато решението за определяне на изпълнител се обжалва - от датата, на която е образувано производството по обжалване, до окончателното решаване на спора;

3. когато се обжалва друго решение, действие или бездействие на възложителя и е наложена временна мярка „спиране на процедурата" - от датата, на която е образувано производството по обжалване, до окончателното решаване на спора.

(4) **БЕНЕФИЦИЕНТЪТ** е длъжен да уведоми писмено **ФОНДА** в 10-дневен срок от възникване на обстоятелство по ал. 3 като представи доказателства за наличието му.

(5) **БЕНЕФИЦИЕНТЪТ** е длъжен да уведоми писмено **ФОНДА** в 10-дневен срок от отпадане на обстоятелството по ал. 3 като представи доказателства за това.

(6) Изпълнението на инвестицията по одобрения проект трябва да започне в срок до шест месеца от сключването на допълнително споразумение с **ФОНДА** към този договор за вписване на избраните изпълнители за разходите по одобрения проект. Когато до изтичането на срока по изр. първо **Бенефициентът** представи на **ФОНДА** документи, пряко свързани с изпълнението, от които е видно, че е извършил или извършва реални действия и започването на изпълнението е предстоящо, този срок може да бъде удължен по преценка на **ФОНДА**, но с не повече от три месеца.

**Чл. 6.** Срокът на мониторинг, съгласно Раздел І, т. 4 от Условията за изпълнение, в който бенефициентът е длъжен да спазва всички критерии за допустимост, изисквания и задължения, произтичащи от този договор и Условията за изпълнение, е пет години след датата на получаване на окончателното плащане по този договор.

**ІІІ. ПРАВА И ЗАДЪЛЖЕНИЯ НА БЕНЕФИЦИЕНТА**

**Чл. 7.** (1) **БЕНЕФИЦИЕНТЪТ** има право:

1. да получи определената в чл. 2, ал. 2 БФП в максимален размер, която да му бъде изплатена еднократно или чрез авансово, междинно и окончателно плащане при спазване на всички условия, предвидени в този договор и Условията за изпълнение*;*

2. да бъде уведомен за окончателния размер на БФП или за отказа да му бъде изплатена такава;

3. да получи авансово/междинно плащане, съгласно чл. 3;

4. да оттегля изцяло или частично по всяко време с писмено уведомление до **ФОНДА** подадено искане за плащане или приложени към него документи, с изключение на случаите, когато е уведомен от **ФОНДА** за констатирано несъответствие с Условията за изпълнение или за предстоящо извършване на проверка/посещение на място.

5. да поправя очевидни грешки в подадено искане за плащане или приложени към него документи само ако те могат да бъдат непосредствено установени при техническа проверка на информацията съдържаща се в тях.

(2) При извършването на проверки на място от служители на **ФОНДА** след подаване на искане за плащане, **БЕНЕФИЦИЕНТЪТ** може да подпише протокола с резултатите от проверката и да отрази в него своите възражения по направените констатации. Когато не е присъствал при извършването на проверката на място, **БЕНЕФИЦИЕНТЪТ** може в срок до 10 работни дни от получаването на протокола за проверката на място да направи писмени възражения по направените констатации пред изпълнителния директор на Фонда.

**Чл. 8. БЕНЕФИЦИЕНТЪТ** се задължава:

1.да започне изпълнението на инвестицията по одобрения проект в срок до шест месеца от сключването на допълнително споразумение с **ФОНДА** към този договор за вписване на избраните изпълнители за разходите по одобрения проект и да уведоми **ФОНДА** за започналото изпълнение, като представи доказателства за това;

2. да спазва всички критерии за допустимост, изисквания и задължения, произтичащи от този договор и Условията за изпълнение, до изтичане на срока за мониторинг, определен както следва;

2.1 В срок до пет години, считано от изплащане на окончателното плащане по административния договор.

3. да изпълни одобрения проект и да използва подпомаганите активи, съгласно предназначението и условията, посочени в одобрения проект;

4. да подаде искане за окончателно плащане, окомплектовано с всички, посочени в Условията за изпълнение документи;

5. да води счетоводна отчетност, въз основа на която да се определи проектът генерира ли нетни приходи за периода от изпълнението му до изтичане на срока по чл. 6. Изискването не се прилага, когато размерът на допустимите за финансово подпомагане разходи за проекта не надхвърля левовата равностойност на 100 000 евро;

6. да приспадне от поисканата със заявката за плащане финансова помощ нетните приходи, генерирани при изпълнението на проекта, за периода от сключване на договора до датата на подаване на заявката за окончателно плащане. Изискването не се прилага за проекти, по които размерът на допустимите за финансово подпомагане разходи не надхвърля левовата равностойност на 100 000 евро;

7. при генерирани нетни приходи при изпълнението на проекта, за периода от подаване на заявка за плащане до изтичане на периода по чл. 6, да извърши частично възстановяване на получената финансова помощ в същия размер;

**Чл. 9.** (1) До изтичане на срока на мониторинг по чл. 6 **БЕНЕФИЦИЕНТЪТ** е длъжен:

1. да спазва задълженията и ангажиментите, установени в Раздел II, т. 2, подточки 2.8 и 2.9 от Условията за изпълнение, които са относими към одобрения му проект, предмет на настоящия договор.

2. да поддържа съответствие с критериите за подбор, по които проектното му предложение е било оценено и е получило съответния брой точки, съгласно (Приложение № 3). В случай на изменение на проекта в периода на изпълнението му, което ще доведе до промяна в броя на точките по критериите за подбор, които проектното предложение е получило при оценката, то **БЕНЕФИЦИЕНТЪТ** трябва да поддържа съответствие с критериите за оценка, съгласно одобреното изменение.

(2) Задължението по ал. 1 се счита за изпълнено, когато към датата на подаване на искането за окончателно плащане и до изтичане на срока на мониторинг по чл. 6 всички подпомагани активи се използват за дейността на **БЕНЕФИЦИЕНТА** на територията на населеното място (Приложение № 3).

(3) В едномесечен срок от изтичането на три години от извършване на плащането по чл. 4, ал. 2 **БЕНЕФИЦИЕНТЪТ** е длъжен да представи на **ФОНДА** документите, посочени в Приложение № 1, раздел Б „Допълнителни документи“ от Условията за изпълнение.

**ІV. ПРАВА И ЗАДЪЛЖЕНИЯ НА ФОНДА. ОСНОВАНИЯ ЗА НАМАЛЯВАНЕ И ОТКАЗ ОТ ИЗПЛАЩАНЕ НА ФИНАНСОВАТА ПОМОЩ.**

**Чл. 10.** (1) От сключване на договора до изтичане на периода по чл. 6, **ФОНДЪТ** упражнява контрол за точното изпълнение на одобрения проект, за целевото използване на подпомаганите активи и за спазване на всички критерии за допустимост и задълженията от страна на **БЕНЕФИЦИЕНТА** по настоящия договор и Условията за изпълнение.

(2) В изпълнение на правомощията по ал. 1 **ФОНДЪТ** извършва и проверки на място на активите, счетоводната отчетност, документите и информацията на хартиен и електронен носител, които се изготвят или съхраняват от **БЕНЕФИЦИЕНТА** във връзка с изпълнението на този договор. При извършване на проверките **ФОНДЪТ** може да изисква от **БЕНЕФИЦИЕНТА** или от упълномощените от него лица, както и от неговите контрагенти по подпомаганите дейности, документи и информация за осъществяването на подпомаганата дейност.

(3) При непредставяне на документ, непълнота, несъответствие или неточност в представени от **БЕНЕФИЦИЕНТА** документи, както и при необходимост да се установи точно изпълнение на договорни и нормативни задължения от страна на **БЕНЕФИЦИЕНТА**, **ФОНДЪТ** има право да извършва проверки и да изисква от **БЕНЕФИЦИЕНТА** представянето на допълнителни такива в период от шест месеца след изтичане на срока за мониторинг.

(4) Фондът има право да публикува информация за Бенефициента с цел осигуряване на публичност и прозрачност при предоставяне на помощта, когато това е предвидено в нормативен акт и при спазване на предвидените за това изисквания. Техническите изисквания към информацията във връзка с оповестяване на подпомагането на дейността от ЕЗФРСР се определят съгласно приложение № ІІІ към чл. 13 от Регламент за изпълнение (ЕС) № 808/2014 на Комисията от 17 юли 2014 година за определяне на правила за прилагането на Регламент (ЕС) № 1305/2013 на Европейския парламент и на Съвета относно подпомагане на развитието на селските райони от Европейския земеделски фонд за развитие на селските райони (ЕЗФРСР) (ОВ L 227/18, 31 юли 2014 г.) и съгласно Единния наръчник на бенефициента за прилагане на правилата за информация и комуникация 2014 - 2020 г., съгласно приложение № 2 от Националната комуникационна стратегия за програмен период 2014 - 2020 г.

**Чл.11.** (1) Всеки разход, предвиден за финансиране със средства на БФП, предоставена с този договор, включен в искане за плащане по проекта от страна на **БЕНЕФИЦИЕНТА**, за който се докаже, че е неправомерен поради нередност или се установи, че е недопустим по друга причина, не подлежи на оторизация и плащане от страна на **ФОНДА**.

(2) **ФОНДЪТ** има право да откаже пълно или частично изплащане на финансовата помощ по чл. 2, ал. 2, както и да изиска възстановяване на част или цялата помощ, при наличие на някое от следните обстоятелства:

1. при извършване на административни и проверки на място по подадено от **БЕНЕФИЦИЕНТА** искане за междинно или окончателно плащане, бъде установено непредставяне на документ, непълнота, несъответствие и неточност в представени от **БЕНЕФИЦИЕНТА** документи или заявени данни, както и ако те не са отстранени или не са представени изисканите документи в определения срок, когато е дадена такава възможност;

2. одобреният проект не е изпълнен съгласно този договор и Условията за изпълнение, включително когато **БЕНЕФИЦИЕНТЪТ** е придобил активи или изпълнил дейности - предмет на подпомагането, с технически параметри, различни от одобрените от **ФОНДА** или в отклонение от одобрената количествено-стойностна сметка (Приложение № 8);

3. одобреният проект не е изпълнен при условията на чл. 1 в срока по чл. 5, ал. 1;

4. подпомаганите активи не се използват съгласно предназначението и при условията, посочени в одобрения проект;

5. **БЕНЕФИЦИЕНТЪТ** или негов упълномощен представител е възпрепятствал извършването на проверка/посещение на място от страна на **ФОНДА** или друг оправомощен компетентен орган;

6. по повод сключването или изпълнението на този договор, пред **ФОНДА** са представени декларация или документ с невярно съдържание, неистински или преправен такъв, както и когато това е извършено по повод кандидатстването за предоставяне на помощта по този договор, или е пропуснато да се предостави необходимата информация съгласно чл. 35, параграф 6, изречение първо от Делегиран регламент (ЕС) № 640/2014 на Комисията от 11 март 2014 г. за допълнение на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол и условията за отказ или оттегляне на плащанията и административните санкции, приложими към директните плащания, подпомагането на развитието на селските райони и кръстосаното съответствие (ОВ, L 181/48 от 20 юни 2014 г.);

7. **БЕНЕФИЦИЕНТЪТ** не е уведомил **ФОНДА** за настъпването на факти или обстоятелства от значение за изпълнението на одобрения проект;

8. при извършване на проверка по букви "iii" и "v" от Раздел 2 "Контролни дейности", т. А "Процедури по одобряване на заявленията" от Приложение № I към Делегиран регламент (ЕС) № 907/2014 във връзка с чл. 48, параграф 2 от Регламент за изпълнение (ЕС) № 809/2014 на Комисията от 17 юли 2014 година за определяне на правила за прилагането на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие (OB L 227, от 31 юли 2014), **ФОНДЪТ** установи, че **БЕНЕФИЦИЕНТА**, подаденият от него проект или предложените за финансово подпомагане разходи не отговарят на изискванията за допустимост посочени в Условията за кандидатстване;

9. **БЕНЕФИЦИЕНТЪТ** не изпълни задължението си до изтичане на периода по чл. 6 да поддържа съответствие с всички критерии за подбор, по които проектното му предложение е било оценено, с изключение на случаите на одобрено изменение на проекта в периода на изпълнението му, което е довело до промяна в броя на точките по критериите за подбор, които проектното предложение е получило при оценката;

10. **БЕНЕФИЦИЕНТЪТ** не изпълнява едно или повече от задълженията си по чл. 9, ал.1 от настоящия договор.

11. е наложена финансова корекция върху заявените за възстановяване разходи по реда и условията на чл. 70 и следващите от ЗУСЕФСУ;

12. **БЕНЕФИЦИЕНТЪТ** не изпълни дадените му указания от **ФОНДА** или оправомощен компетентен орган при осъществяване на предварителна проверка относно законосъобразността на планираните обществени поръчки за възлагане на дейностите по одобрения проект;

13. **БЕНЕФИЦИЕНТЪТ** не е спазил изискванията на посочената в Условията за изпълнение „Процедура за осъществяване на предварителна проверка и последващ контрол върху обществени поръчки за разходи, финансирани изцяло или частично със средства от Европейския земеделски фонд за развитие на селските райони”, което е констатирано от **ФОНДА** или друг оправомощен компетентен орган;

14. дейностите, разходите или извършените плащания, свързани с предмета на инвестицията, са направени преди датата на подаване на проектното предложение, с изключение на тези разходи, за които в Условията за кандидатстване е посочено, че е допустимо да бъдат извършени преди това;

15. заявените за възстановяване разходи не отговарят едновременно на следните условия:

а) да са извършени срещу съответните разходооправдателни документи – фактури или други документи с еквивалентна доказателствена стойност;

б) да са извършени и платени на избрания от **БЕНЕФИЦИЕНТА** и одобрен от **ФОНДА** изпълнител/доставчик, респ. на лице, което се явява оправомощено да получи плащането по силата на договор или нормативен акт. Протоколи и други документи, удостоверяващи прихващане не се признават като доказващи реално извършено плащане;

в) да са платени по банков път;

г) да са отразени в счетоводната и данъчната документация на **БЕНЕФИЦИЕНТА** чрез отделни счетоводни аналитични сметки и да могат да се проследят въз основа на одитна пътека;

д) да не са финансирани по друг проект, програма или друга схема, финансирана от публични средства - средства от националния бюджет или бюджета на Общността, включително чрез скрити форми на държавно подпомагане;

е) да са извършени в съответствие с принципите за добро финансово управление, съгласно Регламент (ЕС, ЕВРАТОМ) № 2018/1046 на Европейския парламент и на Съвета от 18.07.2018 г. относно финансовите правила, приложими за общия бюджет на Съюза за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕО, ЕВРАТОМ) № 966/2012 на Съвета (ОВ, L 193 от 30.107.2018 г.);

16. искането за окончателно плащане не е подадено в срока по чл. 5, ал. 1, ведно с всички изискуеми документи съгласно Условията за изпълнение;

17. по отношение на **БЕНЕФИЦИЕНТА** е налице обстоятелство посочено в раздел 11.2 към Условията за кандидатстване.

18. установено е изкуствено създаване на условия, необходими за получаване на помощта, с цел осъществяване на предимство или облага в противоречие с приложимата нормативна уредба;

19. не е извършено частично възстановяване на получената финансова помощ при генерирани нетни приходи до изтичане на периода по чл. 6, с изключение на проекти, по които размерът на допустимите за финансово подпомагане разходи за проекта не надхвърля левовата равностойност на 100 000 евро;

20. при прилагане на чл. 63 от Регламент за изпълнение (ЕС) № 809/2014 на Комисията от 17 юли 2014 година за определяне на правила за прилагането на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие.

**Чл. 12**. (1) **ФОНДЪТ** е длъжен да уведоми писмено **БЕНЕФИЦИЕНТА** за окончателния размер на БФП. В случай на отказ да бъде изплатена заявена БФП, **ФОНДЪТ** е длъжен да посочи мотивите за това.

(2) **ФОНДЪТ** е длъжен да уведомява писмено **БЕНЕФИЦИЕНТА** за установени пропуски и несъответствия, в представени документи, като му определя срок за изправянето им.

**V. ИЗМЕНЕНИЕ И ПРЕКРАТЯВАНЕ НА ДОГОВОРА**

**Чл. 13**. (1) Договорът се изменя по реда и условията на чл. 39, ал. 1 от ЗУСЕФСУ.

(2) Не се допуска изменение или допълнение на договора, което:

1. води до несъответствие с целите, дейностите, изискванията, посочени в Условията за кандидатстване или в Условията за изпълнение;

2. води до несъответствие с критериите за подбор, по които проектното предложение на бенефициента е било оценено, съгласно Приложение № 3, и изменението ще доведе до брой на точките по-малък от минималният допустим брой на точки, посочени в Условията за кандидатстване и/или по-малък от минималния брой на точките, присъдени на проектните предложения, за които е бил наличен бюджет в съответния прием, в рамките на който е било подадено и проектното предложение на **БЕНЕФИЦИЕНТА**;

3. води до увеличение на максималния размер на БФП на помощта, посочена в чл. 2, ал. 2 или до увеличение на стойността на някоя от позициите, посочени в Приложение № 2, в случаите при които се надвишават цените съгласно „Списък с наименованията на активите, дейностите и услугите, за които са определени референтни разходи. Фондът уважава искането за изменение, при спазване на изискванията, посочени в ал.2, но общата стойност на финансовата помощ не се увеличава. В този случай превишението се поема, като собствен принос от бенефициента;

4. се основава на изменение на договор за възлагане на обществена поръчка за изпълнение на дейност по одобрения проект, когато изменението на договора за възлагане на обществена поръчка е в нарушение ЗОП;

5. коригирания „Технически проект“ или „Работен проект“ е представен за съгласуване в ДФЗ - РА в срок по-късно от 4 месеца преди подаване на искане за междинно или окончателно плащане.

(3) **ФОНДЪТ** одобрява или отхвърля искането по ал. 1 в срок до един месец от подаването му, а когато са изискани допълнителни документи - до 14 дни от представянето им.

(4) При одобрение на искането по ал. 1, **БЕНЕФИЦИЕНТЪТ** следва да подпише допълнително споразумение към договора, в срок до 10 календарни дни от получаването на уведомлението. В случай, че не го подпише, в посочения срок правото за подписване на допълнителното споразумение към договора се погасява.

**Чл. 14**. (1) Този договор се прекратява:

1. при изтичане на предвидените в него срокове и уреждане на отношенията между страните;
2. по взаимно съгласие между страните, изразено писмено;
3. при невиновна невъзможност да бъдат изпълнени условията и задълженията за предоставяне на помощта;
4. при изрично искане от **БЕНЕФИЦИЕНТА**, че се отказва от помощта, направено в срока по чл. 5, ал. 6.

(2) Договорът може да бъде прекратен едностранно от **ФОНДА**:

1. при неизпълнение от **БЕНЕФИЦИЕНТА** на задълженията му по този договор, Условията за изпълнение и действащата нормативна уредба;

2. с едноседмично предизвестие при неизпълнение на задълженията по чл. 5, ал. 2.

3. с едноседмично предизвестие **А** при неизпълнение на задълженията по чл. 5, ал. 6, и ако в срока на предизвестието не представи надлежни доказателства, че изпълнението е започнало в срока по чл. 5, ал. 6.

4. с едноседмично предизвестие при неизпълнение на задълженията по чл. 11, ал. 2, т. 16.

**VІ. ОТГОВОРНОСТ ПРИ НЕИЗПЪЛНЕНИЕ. УСЛОВИЯ ЗА ВЪЗСТАНОВЯВАНЕ НА ПОЛУЧЕНАТА ФИНАНСОВА ПОМОЩ**

**Чл. 15**. (1) В случаите по чл. 14, ал. 2, точка 2, 3 и 4 **БЕНЕФИЦИЕНТЪТ** дължи връщане на полученото авансово плащане (ако такова е изплатено), ведно със законната лихва върху него от датата на получаването му.

(2) В случаи на частичен отказ по искането за плащане, когато размерът на определената като допустима за изплащане БФП е по-малък от размера на полученото авансово плащане по договора, **БЕНЕФИЦИЕНТЪТ** дължи връщане на разликата, ведно със законната лихва, считано от датата, на която изпадне в забава за връщането й.

(3) В случай на пълен отказ по искане за окончателно плащане, **БЕНЕФИЦИЕНТЪТ** дължи връщане на пълния размер на получените плащания, ведно със законната лихва върху тях, считано от датата, на която изпадне в забава за връщането им.

(4) **ФОНДЪТ** определя размера на подлежащите за възстановяване суми, съобразно Правилата за определяне на размера на подлежащата на възстановяване безвъзмездна финансова помощ по чл. 27, ал. 9 от ЗПЗП.

**Чл. 16.** На възстановяване подлежат и всички средства, произтичащи от разходи, които са в резултат на констатирани нередности, независимо от датата на тяхното установяване, включително държавна/минимална помощ, предоставена в нарушение на приложимите регламенти.

**Чл. 17.** (1)В случай, че **ФОНДЪТ** не удовлетвори вземането си във връзка с дължимите му суми чрез доброволно възстановяване, той има право да го прихване от всяко следващо плащане към **БЕНЕФИЦИЕНТА,** включително по други схеми, мерки или програми, администрирани от **ФОНДА**.

(2)Във всички случаи, когато е налице валидно обезпечение на подлежащото на възстановяване авансово плащане, **ФОНДЪТ** има право да пристъпи незабавно към упражняване на права по учредените в полза на **ФОНДА** обезпечения.

(3)Невъзстановените чрез способите по ал. 1 и 2 вземания представляват публични държавни вземания и подлежат на принудително събиране чрез Националната агенция за приходите.

**Чл. 18.** (1) **БЕНЕФИЦИЕНТЪТ** не носи отговорност за пълно или частично неизпълнение, ако то е възникнало като пряка последица от действието на непреодолима сила и извънредни обстоятелства.

(2) Непреодолима сила и извънредни обстоятелства по ал. 1 е понятие по смисъла на член 2, параграф 2 от Регламент 1306 /2013 на Европейския парламент и на Съвета от 17 декември 2013 година относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета.

(3) За настъпването на което и да е обстоятелство по ал. 2 **БЕНЕФИЦИЕНТЪТ** или упълномощено лице е длъжен дауведоми писмено **ФОНДА** в срок до 15 работни дни от датата, на която има възможност да го направи, като представя доказателства за това с надлежни документи, включително, когато е възможно - издадени от компетентен орган.

(4) При неизпълнение на задължението по ал. 3 **БЕНЕФИЦИЕНТЪТ** не може да се позовава на непреодолима сила.

(5) Когато е в забава, **БЕНЕФИЦИЕНТЪТ** не може да се позовава на непреодолима сила/извънредно обстоятелство.

**VIІ. ДРУГИ УСЛОВИЯ**

**Чл. 19**. По смисъла на този договор:

а/ „Факти и обстоятелства от значение за изпълнението на одобрения проект” са такива, които са настъпили или са станали известни след подписването на договора, за които **БЕНЕФИЦИЕНТЪТ** е знаел или е бил длъжен да знае и при знанието на които от страна на **ФОНДА** договорът не би бил сключен или би бил сключен при различни условия.

б/ „Одобрен проект“ е съвкупността от материални и нематериални активи и свързаните с тях разходи, одобрени за финансиране с настоящия договор, съгласно подаденото от **БЕНЕФИЦИЕНТА** на етапа на кандидатстването и одобреното от **ФОНДА** проектно предложение, заедно с всички приложени към него или допълнително представени документи;

в/ „Надлежни доказателства за започване на изпълнението“ по смисъла на чл. 5, ал. 6 са: документ за извършено авансово или частично плащане в размер не по-малък от 20 на сто от размера на помощта по чл. 2, ал. 2, издадена фактура за сума в/над посочения размер, подписани приемо-предавателни протоколи за извършени дейности по проекта на стойност не по-малка от посочената по договора или др. подобни документи/действия, удостоверяващи, че е **БЕНЕФИЦИЕНТЪТ** е започнал изпълнението по отношение на инвестиция на стойност не по-малка от 20 на сто от размера на помощта по чл. 2, ал. 2, включително подадено от **БЕНЕФИЦИЕНТА** и прието от **ФОНДА** искане за междинно плащане по този договор, независимо от стойността на заявените за плащане разходи.

г/ „Условия за кандидатстване“ са Условията за кандидатстване с проектни предложения за предоставяне на безвъзмездна финансова помощ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програма за развитие на селските райони за периода 2014-2020 по процедура BG .................. – Приложение № ....................... към Заповед № .................. (посочва се заповедта за обявяване на съответния прием по подмярката и утвърждаване на документите по чл. 26 от ЗУСЕФСУ).

д/ „Условия за изпълнение“ са Условията за изпълнение на проекти за предоставяне на безвъзмездна финансова помощ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програма за развитие на селските райони за периода 2014-2020 по процедура BG .................. – Приложение № ....................... към Заповед № .................. (посочва се заповедта за обявяване на съответния прием по подмярката и утвърждаване на документите по чл. 26 от ЗУСЕФСУ).

**Чл. 20**. (1) Всички съобщения между страните по този договор се извършват писмено чрез изпращане на уведомление през ИСУН на електронния профил на **БЕНЕФИЦИЕНТА** при спазване на изискванията на ЗУСЕФСУ и актовете по неговото прилагане, както и Условията за изпълнение.

(2) За дата на получаване на уведомлението се счита датата, на която същото е изпратено през системата.

**Чл. 21.** Следните документи представляват приложения към този договор и са неразделна част от него:

- Приложение № 1 - Формуляр за кандидатстване и приложените към него документи в ИСУН, достъпни на електронната страница на ИСУН;

- Приложение № 2 - Таблица с одобрените допустими разходи за изпълнение на проекта и максимален размер на БФП (одобрен бюджет на проекта);

- Приложение № 3 - Списък на критериите за подбор, по които проектното предложение е получило приоритет;

- Приложение № 4- Застрахователни рискове;

- Приложение № 5 - Единен наръчник на бенефициента за прилагане на правилата за информация и комуникация 2014-2020, достъпен на електронната страница на ДФЗ, Програма за развитие на селските райони 2014-2020, „Публичност по подмерките от ПРСР 2014-2020“.

**-** Приложение № 6 - **„**Условия за изпълнение към финансираните по процедурата административни договори за предоставяне на БФП, достъпни на електронната страница на ИСУН, раздел „Приключили и прекратени процедури за БФП“;

- Приложение № 7 - Количествени сметки и/или Технически спецификации на строително-монтажните работи, оборудване и/или обзавеждане;

- Приложение № 8 - Количествено-стойностна сметка и/или Технически спецификации на строително-монтажните работи, оборудване и/или обзавеждане (след съгласуване на обществените поръчки за избор на изпълнители).

Настоящият договор, когато е подписан на хартиен носител, влиза в сила от датата на подписването му и е подписан в два еднообразни екземпляра на български език, по един за всяка от страните.

Настоящият договор, когато е подписан електронно, влиза в сила от датата на подписването му от Изпълнителния директор на **ФОНДА** и се подписва в един екземпляр, от двете страни на български език.

С подписването на настоящия договор **БЕНЕФИЦИЕНТЪТ** потвърждава, че е запознат със съдържанието на договора и неговите приложения, Условията за кандидатстване и Условията за изпълнение и ги приема.

|  |  |
| --- | --- |
| **ИЗПЪЛНИТЕЛЕН ДИРЕКТОР НА**  **ДЪРЖАВЕН ФОНД „ЗЕМЕДЕЛИЕ”:**  **……………………………..**  *………………………………..*  *(име, фамилия и длъжност)*  *[подпис]*  *Дата: ………………………. г.*  **...................................................**  *................................................*  *(име, фамилия и длъжност на лице*  *с право на втори подпис)*  *[подпис]*  *Дата: ………………………. г.* | **За БЕНЕФИЦИЕНТА:**  **……………………………**  *………………………………..*  *(име, фамилия и длъжност)*  *[подпис]*  *Дата: ………………………. г.*  **.................................................**  *................................................*  *(име, фамилия и длъжност на лице*  *с право на втори подпис – ако е приложимо)*  *[подпис]*  *Дата: ………………………. г.* |